Official Journal L 107 , 27/04/1991 P. 0011 - 0012



KOMISJONI MÄÄRUS (EMÜ) nr 1057/91, 26. aprill 1991, millega muudetakse teatavaid nõukogu määrusi ja direktiive põllumajandusstatistika kohta seoses Saksamaa ühinemisega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, eriti selle artiklit 43, võttes arvesse nõukogu 4. detsembri 1990. aasta määrust (EMÜ) nr 3570/90 seoses Saksamaa ühinemisega Saksamaa põllumajanduse statistiliste vaatluste suhtes tehtavate erandite kohta,1 eelkõige selle artiklit 1, ning arvestades, et: ühenduse põllumajandusstatistikat käsitlevate määruste rakendamiseks endise Saksa Demokraatliku Vabariigi territooriumil tuleb andmete kogumise eest vastutavate asutuste ja andmete esitamise eest vastutavate isikute osas teha kohandusi; nimetatud territooriumi kohta statistika esitamise tähtaegade osas on vaja sätestada ajutised erandid; tehnilistel põhjustel ei ole nõukogu määruse (EMÜ) nr 571/882 (muudetud määrusega (EMÜ) nr 807/893) II lisa punktis 6 sätestatud üksikandmete tsentraliseerimist endise Saksa Demokraatliku Vabariigi territooriumi puhul võimalik läbi viia enne 31. detsembrit 1992; teatavate viljapuuliikide istanduste tootmispotentsiaali kindlaksmääramiseks on nõukogu 20. juuli 1976. aasta direktiivi 76/625/EMÜ (liikmesriikides tehtavate statistiliste vaatluste kohta,4 viimati muudetud direktiiviga 86/652/EMÜ5) artiklites 5 ja 6 sätestatud hinnangute andmist kõrvaldatud ja uute istanduste kohta võimalik endise Saksa Demokraatliku Vabariigi territooriumil anda alles pärast 1992. aasta vaatluse läbiviimist Saksamaal; käesolevas määruses ettenähtud meetmed on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EMÜ) nr 2782/756 artikli 10 lõike 1 esimesele taandele lisatakse järgmine tekst: "Saksamaal on lubatud lükata igakuiste andmete kogumist endise Saksa Demokraatliku Vabariigi territooriumil olevate haudejaamade kohta edasi pärast 1. jaanuari 1991 ning edastada 1991. aasta andmed hiljemalt vaatluskuule järgneva nelja kuu jooksul." Artikkel 2 Määruse (EMÜ) nr 571/88 II lisa punktile 6 lisatakse järgmine tekst: "Endise Saksa Demokraatliku Vabariigi territooriumil asuvate ettevõtete üksikandmete tsentraliseerimise tähtaega lükatakse edasi 31. detsembrini 1992." Artikkel 3 Nõukogu direktiivi 72/280/EMÜ7 artiklisse 6 lisatakse järgmine tekst: "2bis. Olenemata lõikest 2 on Saksamaal lubatud lükata andmete kogumist endise Saksa Demokraatliku Vabariigi territooriumi ettevõtete kohta edasi pärast 1. jaanuari 1991 ning edastada 1991. aasta andmed järgmisteks tähtaegadeks: a) üks kuu pärast vaatlusnädala lõppu artikli 4 lõikes 1 märgitud nädalatulemuste puhul; a) kolm kuud pärast vaatluskuu lõppu artikli 4 lõikes 2 märgitud kuutulemuste puhul; c) vaatlusaastale järgneva aasta juulis: - artikli 4 lõike 3 punktides a ja b nimetatud aastatulemuste puhul, - artikli 1 lõike 1 punktis b osutatud vaatlustulemuste puhul; d) vaatlusaastale järgneva aasta augustis artikli 4 lõike 3 punktis c nimetatud aastatulemuste puhul; e) vaatlusaastale järgneva aasta novembris artikli 4 lõikes 4 nimetatud tulemuste puhul." Artikkel 4 Nõukogu direktiivi 73/132/EMÜ8 muudetakse järgmiselt. 1. Artiklile 6 lisatakse lõige 4: "4. Olenemata lõikest 3, on Saksamaal lubatud pikendada endise Saksa Demokraatliku Vabariigi territooriumi kohta prognooside edastamist 1990. ja 1991. aasta vaatluskuudele järgneva 10 nädala võrra." 2. Artiklile 7 lisatakse lõige 5: "5. Olenemata lõikest 1, on Saksamaal lubatud igakuise statistika kogumist endise Saksa Demokraatliku Vabariigi territooriumi kohta pikendada kuni 1991. aastani ja erandina lõikest 4 pikendada 1991. aasta tulemuste edastamist vaatluskuule järgneva 10 nädala võrra." Artikkel 5 Direktiivi 76/625/EMÜ muudetakse järgmiselt. 1. Artiklile 5 lisatakse lõige 4: "4. Olenemata lõikest 1, on Saksamaal lubatud pikendada endise Saksamaa Demokraatliku Vabariigi territooriumi käsitleva statistika esitamist kuni 1993. aastani." 2. Artiklile 6 lisatakse lõige 3: "3. Olenemata lõikest 1, on Saksamaal lubatud pikendada endise Saksamaa Demokraatliku Vabariigi territooriumi käsitleva statistika esitamist kuni 1993. aastani." Artikkel 6 Nõukogu direktiivi 76/630/EMÜ9 muudetakse järgmiselt. 1. Artiklile 1 lisatakse järgmine taane: "Olenemata esimesest taandest, on Saksamaal lubatud aprillis 1991 läbiviidav vaatlus endise Saksa Demokraatliku Vabariigi territooriumi puhul läbi viia mais 1991." 2. Artikli 4 lõikele 3 lisatakse järgmine lõik: "Olenemata esimesest taandest, on Saksamaal lubatud pikendada 1991. aasta mais läbiviidava vaatluse tulemuste edastamist endise Saksa Demokraatliku Vabariigi puhul kuni 31. augustini 1991." 3. Artiklile 7 lisatakse lõige 4: "4. Olenemata lõikest 1, on Saksamaal lubatud pikendada igakuise statistika esitamist endise Saksamaa Demokraatliku Vabariigi territooriumi puhul kuni jaanuarini 1991." Artikkel 7 Nõukogu direktiivi 82/177/EMÜ10 muudetakse järgmiselt. 1. Artiklile 6 lisatakse lõige 4: "4. Olenemata lõikest 3, on Saksamaal lubatud pikendada 1991. aasta kohta koostatavate prognooside edastamist kuni 1. aprillini 1991." 2. Artiklile 7 lisatakse lõige 5: "5. Olenemata lõikest 1, on Saksamaal lubatud igakuise statistika esitamist endise Saksa Demokraatliku Vabariigi territooriumi puhul pikendada kuni jaanuarini 1991 ja erandina lõikest 4 lükata 1991. aasta tulemuste edastamist edasi vaatluskuule järgneva 10 nädala võrra." Artikkel 8 Käesolev määrus jõustub kümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. aprill 1991 Komisjoni nimel asepresident Henning CHRISTOPHERSEN 1 EÜT L 353, 17.12.1990, lk 8. 2 EÜT L 56, 2.3.1988, lk 1. 3 EÜT L 86, 31.3.1989, lk 1. 4 EÜT L 218, 11.8.1976, lk 10. 5 EÜT L 382, 31.12.1986, lk 16. 6 EÜT L 282, 1.11.1975, lk 100. 7 EÜT L 179, 7.8.1972, lk 2. 8 EÜT L 153, 9.6.1973, lk 25. 9 EÜT L 223, 16.8.1976, lk 4. 10 EÜT L 81, 27.3.1982, lk 35.